Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: Összesített nyitott pozíció: a 244/2000. (XII. 24.) Korm. rendelet 41. § (3) bekezdésében meghatározott pozíció.
Paragraph Index: 68

Összesített nyitott pozíció: a 244/2000. (XII. 24.) Korm. rendelet 41. § (3) bekezdésében meghatározott pozíció. 1.12. Szavatoló tõke: a Hpt. 5. melléklete szerinti tõke 1.13. Származékos ügylet típusok 1.13.1. Amortizálódó ügylet: olyan ügylet, amelynél a névérték (ténylegesen vagy névlegesen elcserélt tõke) csökken a futamidõ során (pl. amortizálódó kamatswap, amortizálódó deviza kamatcsere, amortizálódó kamatozó devizacsere ügyletek). 1.13.2. Határidõs kamatláb megállapodás (FRA, forward rate agreement): két fél közötti, egy jövõbeni idõpontban induló periódusra vonatkozó határidõs kamatláb megállapodás, amely lehetõvé teszi a jövõben esedékes hitelfelvétel vagy befektetés kamatának rögzítését. 1.13.3. Opció: olyan szerzõdés, amely a birtokosát (vevõjét) feljogosítja, de nem kötelezi arra, hogy megvásároljon (vételi opció, call opció), vagy eladjon (eladási opció, put opció) egy speciális vagy standard tõzsdeárut vagy pénzügyi instrumentumot meghatározott áron, meghatározott idõszak során (amerikai opció) vagy meghatározott napon (európai opció). Az opciók esetében a jogosulti (opció vevõje) és a kötelezetti (opció eladója) pozíció megkülönböztetésére használatos a long és a short kifejezés is (például vételi opció jogosultjának pozíciója az angol terminológia felhasználásával: long call). 1.13.4. Kamatswap (IRS, Interest Rate Swap): azonos devizanemben meghatározott tõkeösszegre vonatkozó kamatfizetések cseréjét jelentõ derivatív ügylet. Alapesetben két fél közötti megállapodás változó kamatozású kamatfizetések fix kamatozású kamatfizetésekre való cserélésérõl (vagy fordítva), egy meghatározott tõkeösszegre és meghatározott periódusra vonatkozóan. Az eltérõ devizájú kamatok cseréjére vonatkozó ügyletek (kamatozó devizacsere ügylet, deviza kamatcsere ügylet) meghatározását az 1.13.6.2. és az 1.13.6.3. alpont tartalmazza. 1.13.5. Határidõs deviza ügylet (foreign currency forward): Két fél között meghatározott mennyiségû deviza megvásárlására és eladására megkötött szerzõdés, ahol az árat a szerzõdés létrehozásakor határozzák meg, a szállításra és a pénzügyi rendezésre pedig meghatározott jövõbeni idõpontban kerül sor. A forward ügyletek teljesítése akár a devizaösszegek leszállításával (leszállításos határidõs ügylet) azaz a teljes devizaösszegek cseréjével, akár az értékkülönbözet elszámolásával (elszámolásos határidõs ügylet) is történhet. 1.13.6. Deviza swap ügylet (Currency swap): azokat a származékos ügyleteket foglalja magában, amelyek devizák cseréjére vonatkoznak. Deviza swap ügyletnek tekintendõ az egyszerû devizacsere ügylet, a kamatozó devizacsere ügylet, a deviza kamatcsere ügylet, továbbá az 1.13.5. pontban említett leszállításos határidõs deviza ügylet is. 1.13.6.1. Egyszerû devizacsere ügylet (simple currency swap vagy FX swap): olyan árfolyamüzlet, amely alapesetben egy adott deviza azonnali eladását/vételét és egy idõben ugyanannak a devizaösszegnek a határidõs vételét/eladását jelenti: azonnali ügylet (spot) + határidõs ügylet (forward) = devizacsere-ügylet (swap). 1.13.6.2. Kamatozó devizacsere ügylet (Cross currency interest rate swap – CCIRS): Az ügyletet kötõ felek kamatfizetésekéstõkeösszegekcseréjérõlállapodnakmeg, meghatározotttõkeösszegekreésmeghatározott periódusra vonatkozóan. A csere eltérõ devizájú tõke és kamatösszegre vonatkozik. A kicserélt kamatok lehetnek fixek (fix to fix), változók (floating to floating – basis swap), illetve a megállapodás vonatkozhat fix kamatok változóra (fix to floating) illetve változó kamatok fixre történõ cseréjére (floating to fix) is. Ebbe a körbe nem csak deviza-deviza csere ügyletek, hanem forint-deviza, deviza-forint ügyletek is beletartoznak. Ezen ügyletek egyik altípusa, a Bázis swap, amelynél a kamatcsere két eltérõ változó alapú kamat cseréjére vonatkozik. Szintén ebbe a körbe tartozik a Mark-to-market swap, amely esetében az ügylet résztvevõi elsõsorban a deviza árfolyamváltozások hatására változó partner (hitel) kockázatuk csökkentése érdekében meghatározott feltételek mellett megváltoztatják valamely elcserélt tõkeösszeget, és a különbözetet egymással elszámolják, vagy a partnerkockázat kezelése betét elhelyezéssel történik, miközben az ügylet feltételei nem változnak. 1.13.6.3. Deviza kamatcsere ügylet (Only interest strip cross currency interest rate swap): olyan, különbözõ devizában (illetve forintban és devizában) meghatározott nominális értékek kamatcseréjére vonatkozó megállapodás, ahol a nominális tõkék cseréjére nem kerül sor. 1.14. Törlés/módosítás: amennyiben a tranzakció egy korábbi ügylet törlése vagy módosítása. 1.15. Vételi deviza: a vásárolt deviza ISO kódja, swap ügylet esetén az induló láb vételi oldalának devizaneme. 1.16. Vételi összeg: a vásárolt deviza összege, swap ügylet esetén az induló láb megvásárolt összege.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes